Smart TV s operačným systémom Android, ktorý je známy aj vďaka veľkému množstvu smartfónov, dáva TV veľké množstvo možností. Ak má Smart TV aktivovanú Android TV a prístup k internetu, ovládať môžete TV dokonca cez váš smartfón. Rozhranie je veľmi dobre prepojiteľné. Dostupný je obchod Google Play. Android TV je pomerne svižný systém (nie najrýchlejší) s intuitívnym ovládaním, vďaka Google Asistentovi môžete TV ovládať aj hlasom. Používateľské rozhranie je riešenie za pomoci horizontálnych pásov, kde prepínate medzi funkciami či aplikáciami. Komplikovanejšie je len prepínanie medzi užívateľmi. Android TV má vstavaný vlastný prehrávač videí, no pokojne si do Smart TV môžete stiahnuť vďaka Google Play aj iné prehrávače, napríklad VLC. Aj to svedčí o tom, že TV platforma Androidu podporuje množstvo aplikácií, nie však všetky. Televízor s OS Android sa teda určite oplatí. My odporúčame 4K televízor Philips 55OLED706.